লিনাক্স কার্নেল
নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।
লিনাক্স পরিগ্রহণ
লিনাক্স পরিগ্রহণ বলতে বুঝায় সংগঠন, ব্যবসায় প্রতিষ্ঠান, বাড়িঘর বা সরকার কর্তৃক নতুন করে লিনাক্স ভিত্তিক অপারেটিং সিস্টেম ব্যবহার করাকে, যখন লিনাক্স অভিপ্রয়াণ বলতে বুঝায় অন্য অপারেটিং সিস্টেম পরিবর্তন করে লিনাক্স অপারেটিং সিস্টেম ব্যবহার করাকে।